РЕШЕНИЕ НА КОМИСИЯТА
от 10 ноември 2009 година
относно адаптирането на корекционните коефициенти, които се прилагат от 1 август 2008 г., 1 септември 2008 г., 1 октомври 2008 г., 1 ноември 2008 г., 1 декември 2008 г. и 1 януари 2009 г. спрямо възнагражденията на длъжностните лица, срочно наетите служители и договорно наетите служители на Европейските общности на служба в трети държави
(2009/833/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Правилника за длъжностните лица на Европейските общности и Условията за работа на другите служители на Европейските общности, определени с Регламент (ЕИО, Евратом, ЕОВС) № 259/68 (1), и по-специално член 13, втора алинея от приложение X към него,
като има предвид, че:
(1)
В Регламент (ЕО) № 613/2009 на Съвета (2) се определят в изпълнение на член 13, първа алинея от приложение X към Правилника корекционните коефициенти, приложими от 1 юли 2008 г. спрямо възнагражденията, изплащани във валутата на държавата по месторабота, на длъжностните лица, срочно наетите служители и договорно наетите служители на Европейските общности на служба в трети държави.
(2)
Съгласно член 13, втора алинея от приложение X към Правилника следва да бъдат адаптирани считано от 1 август 2008 г., 1 септември 2008 г., 1 октомври 2008 г., 1 ноември 2008 г., 1 декември 2008 г. и 1 януари 2009 г. някои от тези коригиращи коефициенти, тъй като по статистически данни на Комисията промяната в жизнения стандарт, измервана според коригиращия коефициент и съответния валутен курс, е нараснала за някои трети държави с 5 % от нейното последно определяне,
РЕШИ:
Член единствен
Корекционните коефициенти, приложими спрямо възнагражденията на длъжностните лица, срочно наетите служители и договорно наетите служители на Европейските общности на служба в трети държави, които се изплащат във валутата на държавата по месторабота, се адаптират за някои държави, посочени в приложението. В приложението се съдържат шест месечни таблици, в които са посочени засегнатите държави и последователните дати на прилагане за всяка от тях (1 август 2008 г., 1 септември 2008 г., 1 октомври 2008 г., 1 ноември 2008 г., 1 декември 2008 г. и 1 януари 2009 г.).
Валутните курсове, използвани за изчисляването на тези възнаграждения, се определят в съответствие с правилата за прилагане на Финансовия регламент и съответстват на датите, посочени в първа алинея.
Съставено в Брюксел на 10 ноември 2009 година.